# Penetració amb els dits

La penetració amb els dits és l'estimulació sexual de la vulva (inclòs el clítoris) o la vagina mitjançant l'ús dels dits. La digitació vaginal s'anomena legalment i mèdica penetració digital o penetració digital de la vagina. També pot incloure l'estimulació de l'anus.
El fingering realitzat a una vulva o vagina aliena és una forma de sexe manual anàloga al handjob (estimulació manual del penis). Pot ser part de l'excitació sexual, jocs sexuals, o bé constituir una activitat sexual completa.
Penetrar-se digitalment a un mateix és una forma de masturbació.

## Pràctica

L'aspecte principal de la penetració amb els dits, tant si es realitza sobre un mateix com si es realitza a una altra persona, és l'estimulació manual de la vulva (o anus) mitjançant el fregament o inserció dels dits.

### Vulva

Certes parts de la vulva, com ara el clítoris, són zones erotògenes, que quan són estimulades duen a l'orgasme. Els estudis indiquen que entre el 70 i el 80 per cent de les dones requereixen estimulació directa del clítoris per aconseguir l'orgasme.
L'estimulació del clítoris es realitza mitjançant l'estimulació del gland o de l'eix del clítoris, generalment a través de la pell del prepuci clitorial, amb frecs verticals, horitzontals o circulars. La resta de la vulva, com ara els llavis, també s'estimulen de la mateixa manera.

### Vagina

Tot i que la vagina no és especialment sensible en conjunt, el terç inferior (la zona propera a l'entrada) té concentracions de terminacions nervioses que poden proporcionar sensacions agradables durant l'activitat sexual.
Sovint es realitza la digitació de la vagina per estimular una zona anomenada punt G, que se situa a uns cinc centímetres, per damunt de la paret anterior de la vagina. L'estimulació d'aquest punt pot provocar l'ejaculació femenina.

### Anus

El fingering anal pot ser agradable a causa del gran nombre de nervis a la zona anal i per l'estimulació addicional obtinguda per estirar els músculs de l'esfínter anal mentre s'insereix el dit. S'aconsella l'ús de lubricant tant per augmentar la sensació de plaer com per facilitar la penetració. Algunes persones prefereixen simplement estimular l'exterior de l'anus, mentre que d'altres prefereixen la penetració directa del recte.
L'estimulació de l'anus propi és un acte de masturbació anal, mentre que tocar l'anus d'una altra persona és un tipus de sexe manual i anal i sovint s'usa com a acte preparatori abans de la inserció del penis.
En homes, el fingering anal és una manera d'estimular la pròstata, mentre que en dones pot estimular l'esponja perineal.

## Seguretat i agressió sexual

El fingering no consentit és tractat de maneres diferents segons el país. Per exemple, la penetració de la vagina o l'anus amb un dit i sense consentiment és considerat violació a Austràlia i violació forçosa (forcible rape) als Estats Units, mentre que a Escòcia és considerat "agressió sexual per penetració".

## Vegeu també

* Cunnilingus
* Penetració amb el puny

## Referències

* ↑ «Penetració amb els dits». Cercaterm. TERMCAT, Centre de Terminologia.
* ↑ Human sexuality in a world of diversity. Allyn & Bacon, 2005, p. 275. ISBN 0205406157.
* ↑ «Understanding the Concept of Digital Rape».
* ↑ The New Good Vibrations Guide to Sex. Cleis Press, 1997, p. 132. ISBN 1573440698.
* ↑ Sexuality Education Theory And Practice. Jones & Bartlett Publishers, 2013, p. 151. ISBN 978-1449649289.
* 1 2 The New Good Vibration Guide to Sex. Cleis Press, 1997, p. 57, 60. ISBN 1573440698.
* ↑ Nursing & Health Survival Guide: Health Promotion. Routledge, 2014, p. 52. ISBN 978-1317906179.
* ↑ The Journal of Urology, 174, 4 Pt 1, 01-10-2005, pàg. 1189–95. DOI: 10.1097/01.ju.0000173639.38898.cd. PMID: 16145367.
* 1 2 Marshall Cavendish Corporation. Sex and Society, Volume 2. Marshall Cavendish Corporation, 2009, p. 590. ISBN 978-0761479079.
* 1 2 Kammerer-Doak, Dorothy; Rogers, Rebecca G. Obstetrics and Gynecology Clinics of North America, 35, 2, 01-06-2008, pàg. 169–183. DOI: 10.1016/j.ogc.2008.03.006. PMID: 18486835. «Most women report the inability to achieve orgasm with vaginal intercourse and require direct clitoral stimulation ... About 20% have coital climaxes...»
* ↑ Mah, Kenneth; Binik, Yitzchak M Clinical Psychology Review, 21, 6, 07-01-2001, pàg. 823–856. DOI: 10.1016/S0272-7358(00)00069-6. PMID: 11497209. «Women rated clitoral stimulation as at least somewhat more important than vaginal stimulation in achieving orgasm; only about 20% indicated that they did not require additional clitoral stimulation during intercourse.»
* 1 2 Carroll, Janell L. Sexuality Now: Embracing Diversity. Cengage Learning, 2009, p. 118, 252, and 264. ISBN 978-0-495-60274-3.
* ↑ Griffitt, William. Human Sexual Behavior. Scott, Foresman, 1985, p. 285. ISBN 978-0-67315-057-8.
* ↑ Weiten, Wayne. Psychology Applied to Modern Life: Adjustment in the 21st Century. Cengage Learning, 2011, p. 386. ISBN 978-1-111-18663-0.
* ↑ Exploring the Dimensions of Human Sexuality. Jones & Bartlett Publishers, 2010, p. 126. ISBN 978-9814516785.
* ↑ (en hebreu) Harefuah, 146, 2, 01-02-2007, pàg. 145–7, 163. PMID: 17352286.
* 1 2 3 Pauli, Michelle. Press Here! Kama Sutra for Beginners: A Couples Guide to Sexual Fulfilment. Fair Winds Press, 2021, p. 48–49. ISBN 978-0-76037-047-6.
* ↑ Is the Golden Ass a God?. ISBN 978-1-003-25846-9 [Consulta: 7 novembre 2023].
* ↑ «The male hot spot — Massaging the prostate». Go Ask Alice!, 27-09-2002. Arxivat de l'original el 16 agost 2015. [Consulta: 21 abril 2010].
* ↑ Rosenthal, Martha. Human Sexuality: From Cells to Society. Cengage Learning, 2012, p. 133–135. ISBN 978-0618755714.
* ↑ Komisaruk, Barry R. The Orgasm Answer Guide. JHU Press, 2009, p. 108–109. ISBN 978-0-8018-9396-4.
* ↑ Henry, Nicola. «Rape, sexual assault, and sexual harassment: what's the difference?». The Conversation, 27-03-2018. Arxivat de l'original el 16 setembre 2020. [Consulta: 22 setembre 2020].
* ↑ «An Updated Definition of Rape». The United States Department of Justice Archives, 06-01-2012. Arxivat de l'original el 3 desembre 2021. [Consulta: 22 setembre 2020].
* ↑ «Facts about sexual violence». Rape Crisis Scotland. Arxivat de l'original el 28 novembre 2020. [Consulta: 22 setembre 2020].
* ↑ «Rape and sexual assault». Victim Support Scotland. Arxivat de l'original el 27 febrer 2021. [Consulta: 22 setembre 2020].